पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोनाकाल के पहले 11 महीनों पर यह अप्रैल भारी पड़ा। आखिरी एक सप्ताह डरावना साबित हुआ। नए केस, एक्टिव केस और रिकवरी रेट का समीकरण बता रहा है कि दूसरी लहर का पीक अभी शायद बाकी है। पिछले 6 दिन में जिले में तीन हजार से अधिक नए संक्रमित आए। इस कारण एक्टिव केस 2643 से बढ़कर 4360 यानी दाेगुने हो गए।
हम यहां मौतों की बजाय सिर्फ जिले में हाे रही सैंपलिंग और उसके परिणाम की बात कर रहे हैं। कोरोना की दूसरी लहर 16 मार्च बाद से मानी जा रही है। जिले में 30 अप्रैल तक कुल संक्रमितों का आंकड़ा 13313 तक पहुंच गया। जिनमें से 7882 बीमार 16 मार्च बाद ही मिले। इनमें भी 7424 अकेले अप्रैल के हैं। आखिरी 6 दिन में ही करीब 13600 जांच में 3 हजार पॉजिटिव आए।
एक्टिव केस 6 दिन में डबल होकर 4360 हो गए। इतने तो गत साल 25 अप्रैल की शुरुआत से दिसंबर पहले सप्ताह तक कुल संक्रमित भी नहीं थे। जिले की औसत रिकवरी रेट 67 प्रतिशत से नीचे आ गई, जो एक समय 97 प्रतिशत तक पहुंच गई थी।
केंद्र ने 10%, राज्य ने 21% संक्रमण दर को चिंताजनक बताया, यहां तो 30% है
केंद्र सरकार ने हाल में राज्यों को 10% से अधिक संक्रमण दर और 60 प्रतिशत से अधिक आॅक्सीजन और आईसीयू बेड के उपयोग वाले क्षेत्रों में लॉकडाउन की सलाह दी। राजस्थान में वर्तमान संक्रमण दर 21% और ऐसे बेड 90 से 95% काम आ रहे। जिले में तो अप्रैल केw आखिरी सप्ताह में संक्रमण दर 25 से 30 प्रतिशत तक रही है। जिला अस्पताल में बेड नहीं मिल रहे हैं।
अब तक के 57 प्रतिशत केस इसी महीने
जिले में 25 अप्रैल 2020 को पहले पॉजिटिव केस के बाद अब तक जितने भी लोग संक्रमित हुए। इनमें से 57.25 प्रतिशत केस एक महीने यानी इसी अप्रैल में आए। इस साल फरवरी में तो संक्रमण इतना घट गया था कि कोविड अस्पताल लगभग खाली हो गया था। पूरे महीने में ही मात्र 73 नए केस आए और पॉजीटिविटी रेट एक प्रतिशत से नीचे 0.72 प्रतिशत रह गई थी। मार्च के पहले 15 दिन में भी 67 केस ही आए, लेकिन अगले 15 दिन में 458 केस आ गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn